Здаецца, з самага пачатку парламент і ўрад не збіраліся прызначаць усеагульнае галасаванне. Інакш задоўга да восеньскай сесіі парламенту, якая мусіла вызначыцца з рэферэндумам, у прэсе не пачалася б кампанія супраць гэтага. Раскручвалася ідэя пра тое, што ў выніку рэферэндуму можа ўзнікнуць вакуум улады, паколькі выбаршчыкі вельмі апатычныя, і новы ВС не могуць проста адразу абраць. Прэм’ер казаў пра тое, што суседзі вельмі занепакоеныя рэферэндумам з-за магчымай дэстабілізацыі і таму ўстрымліваюцца ад інвестыцый. Людзей пужалі шматмільённымі сумамі грошай, якія спатрэбяцца на правядзенне ўсенароднага апытання.